open-index/open-wikipedia-markdown huggingface dataset:
חם, לוהט, רותח!

**חם, לוהט, רותח!** (באנגלית: **Too Hot to Handle**) היא תוכנית מציאות בריטית שהופקה על ידי , חברת ההפקה של . היא נוצרה על ידי לורה גיבסון וצ'רלי בנט. התוכנית כללה שמונה פרקים, שיצאו ב-17 באפריל 2020 ברשת נטפליקס. המארחת של הסדרה היא עוזרת וירטואלי, בשם "לאנה", שמציגה למשתתפים את הכללים לפיהם עליהם לנהוג בעונה; דזירה ברץ' קריינה. הנחת המוצא של התוכנית היא ללמד צעירים וצעירות, רווקים וסטוציונרים, ליצור קשרים אמיתיים וארוכי-טווח. אם המתמודדים באים במגע מיני כלשהו באי, דמי הפרס פוחתים מסכום הפרס ההתחלתי, העומד על 100,000 דולר. בינואר 2021 חודשה הסדרה לשתי עונות נוספות, והצילומים נערכו במקביל למגפת הקורונה, באיי טרקס וקייקוס. העונה השנייה עלתה לשידור ב-23 ביוני 2021. ב-19 ינואר 2022 עלתה לשידור העונה השלישית. ב-7 בדצמבר 2022 עלתה לשידור בנטפליקס העונה הרביעית. העונה החמישית עלתה ביולי 2023.העונה השישית עלתה ב - 19 ביולי 2024.

## פורמט
הסדרה עוקבת אחר קבוצה של עשרה רווקים ורווקות, שנלקחו לווילת אי מיוחדת למשך ארבעה שבועות במטרה למצוא אהבה ובד בבד לזכות ב-100 אלף דולר. עם זאת, 12 שעות מתחילת המשחק, המתמודדים יודעו על ידי עוזרת וירטואלית, לאנה שנאסר עליהם, כחלק מכללי המשחק, לקיים מגע מיני כלשהו, כמו נשיקה, יחסי מין או אוננות. אם עברו על כללים אלו, סכום כספי הפרס הופחת בקנס מוגדר. נשיקות יכולות לנכות עד 3,000 דולר מקופת הפרסים הכוללת, מין אוראלי יכול לנכות עד 6,000 דולר ויחסי מין יכולים לנכות עד 20,000 דולר. באמצע המשחק, ארבעה מתמודדים חדשים הצטרפו כחלק משלב הניפוי ופועלים על-פי אותם כללים כמו כולם, מה שהפך בסך הכל לארבעה עשר מתמודדים.

באמצע העונה קיבלו המתמודדים שעונים, אשר פולטים אור כאשר המתמודדים יוצרו קשר אמיתי, לפי שיפוטה של ההפקה. בשעה שהאור נדלק, כללי הבית התבטלו עבור המתמודדים והוענקו להם אפשרות לחקור את הקשר שלהם עוד יותר. אם הקשר היה חזק מספיק, הם יכלו להעביר לילה בסוויטה פרטית, אך האור לא דלק במהלך הלילה, כלומר הם עדיין צריכים להמשיך ולעקוב אחר הכללים. אם מתמודד לא מראה מגמת חיובית ביצירת קשרים חזקים, הם מודחים.

מספר פרסומים השוו את הפורמט של "Too Hot to Handle" לזה של "אי האהבה".

## משתתפים
### עונה ראשונה

### עונה שנייה

### עונה שלישית

### עונה רביעית

## פרקים
### עונה ראשונה

### עונה שנייה

### עונה שלישית

### עונה רביעית

## פרקי הסיום
בעונה הראשונה, בערב הסיום, עשרה מתוך ארבעה עשר המשתתפים נחשבו כזוכים של התוכנית והתחלקו כולם בפרס בסך 75,000 דולר.

לאחר מכן, נערך פרק איחוד בין המשתתפים בשיחות וידאו.

בעונה השנייה, בערב הסיום, קם, קרלי ומרווין נבחרו כפיינליסטים לגמר. שבעת המשתתפים הנוספים שהגיעו לנקודה זאת, בחרו מתוך שלושת הפיינליסטים את מרווין, אשר זכה ב-55,000 דולר.

## ביקורת
"Too Hot to Handle" הפכה לתוכנית הנצפית ביותר בנטפליקס במהלך השבוע של 20 באפריל 2020. סקירת האתר Rotten Tomatoes מעניקה לעונה הראשונה של התוכנית ציון 43%, עם דירוג ממוצע של 4.28 מתוך 10, מתוך 14 ביקורות. Metacritic, שמשתמש בממוצע משוקלל, מעניק לסדרה ניקוד של 43, שמבוסס על 10 ביקורות, המציין "ביקורות מעורבות או ממוצעות".

העונה השנייה, ששידורה בנטפליקס החל בחודש יוני 2021, זכתה גם היא לביקורת נלהבות.

## קישורים חיצוניים

* 

## הערות שוליים

קטגוריה:נטפליקס: תוכניות וסדרות
קטגוריה:תוכניות מציאות אמריקאיות: שידוכים והיכרויות
קטגוריה:תוכניות מציאות בריטיות
קטגוריה:סדרות טלוויזיה בריטיות שעלו לשידור בשנות ה-2020
בונהאנג וורצ'יט

**בונהאנג וורצ'יט** (בלאית: **ບຸນຍັງ ວໍລະຈິດ;**, נולד ב-15 באוגוסט 1937) הוא פוליטיקאי לאי המשמש מאז אפריל 2016 כנשיא המדינה. בשנים 2001–2006 כיהן גם כראש ממשלת המדינה. בשנים 2006–2016 כיהן וורצ'יט כסגן הנשיא.

## ביוגרפיה
וורצ'יט נולד ב-15 באוגוסט 1937 בדרום לאוס הצרפתית. למד בווייטנאם בשנים 1958–1961. בשנת 1969 החל לכהן בתפקידי ממשל שונים. בשנת 1996 נבחר לשמש כסגן ראש הממשלה.

בקונגרס העשירי של המפלגה המהפכנית העממית של לאו התקיים באפריל 2016, וורצ'יט נבחר לכהן כמזכיר הכללי של המפלגה ולמעשה להנהיג את המדינה. בכל תפקידיו לאורך השנים דאג לטפח את הקשרים הדיפלומטיים על וייטנאם.

הוא נשוי ואב לשלושה בנים ושתי בנות.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלות
קטגוריה:לאוס
קטגוריה:נשיאי מדינות
קטגוריה:ילידי 1938
Google Dorking

**Google dorking** או **Google Hacking זו** טכניקת **פריצה** המשתמשת במנוע החיפוש של Google כדי למצוא חורי אבטחה באתרים וברשתות.

## היסטוריה
תחילתו של רעיון ה-**Google dorking** בשנת 2002, כאשר מומחה אבטחה בשם ג'וני לונג (Johnny Long) החל לפרסם רשימת שאילתות חיפוש בעזרתן ניתן לחשוף מידע רגיש של מערכות ורשתות שונות. בשנת 2004 פרסם לונג רשימה בשם "**Google hacking**" עם השאילתות הניתנות לשימוש למציאת פרצות וחורי אבטחה בעזרת מנוע החיפוש של Google. הרעיון מאחרי היוזמה הוא ניצול צורת איסוף המידע של מנוע חיפוש זה כדי לחשוף מסדי נתונים ומסמכים חסויים אותם אסף מנוע החיפוש מיישומי האינטרנט. עם השנים התפתחה תעשייה זו, ואף הוקמו מנועי חיפוש שנוצרו במיוחד למטרות האקינג, כגון מנוע החיפוש Shodan.

## אפשרויות חיפוש נפוצות

בנוסף לשימוש באופרטורים של גוגל, ניתן לשרשר מילים בעזרת "**+"**, להציג רק עמודים בהן לא מופיעות מילים מסוימות בעזרת "**-**", ובעזרת "*****" לבקש כל תו. את אפשרויות אלו ניתן לחבר למונחים הרלוונטיים לחיפוש (כגון קובצי PHP,SQL, שרתי FTP וכו'), ולבצע בדיקות חדירה לשירותים.

קיימות מעל 7,300 אפשרויות חיפוש מידע נסתר באמצעות שיטת ה-Google Dorking.

## התגוננות
לצורך התגוננות מפני ההתקפה הזו הם:
* שימוש בשם משתמש וסיסמה, ומזהה IP (לאפשר גישה לנתונים רק לרשימה ספציפיות של כתובות ip)
* הצפנת נתונים.
* סריקת פגיעויות וסריקות Google dorking כדי לוודא שמידע רגיש אינו חושף (רוב סורקי הפגיעות כוללות את שאילתות ה-dorking)
אם נמצא מידע חשוף, אפשר לבקש מ-Google להסירו בעזרת מסוף החיפוש. ניתן גם לחסום קבצים רגישים בעזרת הקובץ robots.txt.

## קישורים חיצוניים
* פודקאסט 'סייבר סייבר' עם נועם רותם ועידו קינן, דורקינג
* עולם האקר האפל, מה זה Google Dork
* 
* 

## הערות שוליים

קטגוריה:אבטחת מידע
קטגוריה:שירותי חיפוש של גוגל
Casting Society of America

**Casting Society of America** הוא איגוד מקצועי בינלאומי לבמאים-מלהקים.

## עבר והווה
האיגוד נוסד ב-1982 בלוס אנג'לס.

כיום חברים באיגוד כ-700 במאים-מלהקים מתחום הקולנוע, הטלוויזיה והתיאטרון בארצות הברית, קנדה, אוסטרליה, צרפת, ספרד, איטליה, גרמניה, אירלנד והודו.

## תנאי חברות
* מכתבי המלצה משני חברים (לפחות) נותני חסות באיגוד
* ותק של שנתיים (לפחות) בתפקיד ראשי בבימוי-ליהוק בקולנוע, בטלוויזיה או בתיאטרון
* לחברים אסור לעבוד במקביל כמנהלים אישיים

תנאים אלו הם הכרחיים לזכאות להצטרפות לאיגוד.

## Artios Awards
החל מאוקטובר 1985 בוחר האיגוד מדי שנה במאים-מלהקים מועמדים שרשמו הישגים יוצאים מן הכלל בליהוק שחקנים.

ב-1991 נוספה הקטגוריה Outstanding Achievement in Pilot Casting לסדרות טלוויזיה.

ב-1996 נוספה הקטגוריה Artios Award for Outstanding Achievement in Comedy Pilot Casting לסדרות קומדיה.

כיום ישנן כ-30 קטגוריות לפי ז'אנר, קהל יעד, תקציב ועוד.

אירועי חלוקת הפרסים נערכים פעם בשנה באותו יום בניו יורק, בוורלי הילס ולונדון.

## קישורים חיצוניים
* 

## הערות שוליים

קטגוריה:פרסים בריטיים
קטגוריה:פרסים אמריקאיים
קטגוריה:פרסים הודיים
קטגוריה:פרסים אוסטרליים
קטגוריה:פרסים צרפתיים
קטגוריה:פרסים ספרדיים
קטגוריה:פרסים איטלקיים
קטגוריה:ארצות הברית: פרסים קולנועיים
קטגוריה:ארצות הברית: טלוויזיה
קטגוריה:תיאטרון אמריקאי
קטגוריה:לוס אנג'לס
קטגוריה:במאים
קטגוריה:פרסי ליהוק
רמת ונטה

**רמת ונטה** (באנגלית: **Venta Plateau**) היא רמה מישורית קטנה ברכס בריטניה, בארץ אואטס שבאנטארקטיקה.

הרמה ממוקמת בין ראשם של העמקים איסקה ו-למאניס; 7 קילומטרים ממזרח להר הייבן.

גובה הרי הרמה בין 1,800 - 2,000 מטרים מעל פני הים.

## היסטוריה
### מקור השם

שמה של הרמה ניתן לה על ידי משלחת החקר הגאולוגית של אוניברסיטת ויקאטו (University of Waikato (N.Z.) geological party) מוויקאטו שבניו זילנד, אשר חקרה את האזור בין השנים 1978–1979, בפיקודו של מייקל סלבי (Michael Selby).

השם של הרמה, בדומה לשמות אתרים רבים אחרים ברכס בריטניה, נקראים על שם אתר בבריטניה הרומית. ונטה היה שמה הרומי של העיר וינצ'סטר באנגליה של ימינו.

## קישורים חיצוניים
* רמת ונטה באתר הסקר הגאולוגי של ארצות הברית
* רמת ונטה באתר הגאזט האנטארקטי של ממשלת אוסטרליה
* רמת ונטה באתר הגאזט האנטארקטי המשווה SCAR של ממשלת אוסטרליה

## הערות שוליים

ונטה
משטרת מחוז אוסלו

**משטרת מחוז אוסלו** (בנורווגית: **Oslo politidistrikt**) הוא מחוז המשטרה הגדול ביותר בנורווגיה.

מאז 1 בינואר 2016, מחוז המשטרה מורכב משלוש עיריות: אוסלו, אסקר וברום. אוכלוסיית המחוז כוללת כ-800,000 איש. במשטרת אוסלו יש שבע תחנות משטרה המופקדות על עבודות שיטור, כולל משימות שמירת סדר, מניעת פשיעה וחקירה באזורים הסמוכים וביצוע חקירת פשיעה חמורה.

מקרי סמים חמורים ומקרי שוד נחקרים על ידי המדור לפשע מאורגן, מקרי רצח ומקרים בהם בוצעו עבירות מין נחקרים על ידי האגף לאלימות ופשעי מין, ואילו צורות חמורות של חקירת פשע כלכלי על ידי האגף לפשיעה כלכלית וסביבתית. מחלקת התעבורה והים כוללת את משטרת הנמל והיא מחלקה מומחית לעבירות פליליות בים.

מטה המשטרה נמצא בכתובת Grønlandsleiret 44 באוסלו.
## יחידות המשטרה
* משטרת ההגירה
* יחידה משותפת לשירות מבצעי
* יחידה פלילית
* יחידה משותפת למודיעין וחקירה
* יחידת מניעה
* יחידת תביעה
* יחידה משותפת לזרים ומינהל
* יחידה משותפת לצדק אזרחי (namsfogd)
* יחידה משותפת למשאבי סיוע לאומיים
* המדור לפשע מאורגן
* האגף לאלימות ופשעי מין
* האגף לפשיעה כלכלית וסביבתית
* מחלקת התעבורה והים
## גלריה

קובץ:Politihuset Oslo.jpg|מטה משטרת אוסלו
קובץ:Hammersborggata with Politidirektoratet and Oslo Sentrum Police Station - 2007.04.03.jpg|תחנת המשטרה של מרכז אוסלו
קובץ:08-09-19 Stovner politistasjon.jpg|תחנת משטרת סטובנר
קובץ:Majorstua politistasjon 20100509-1.jpg|תחנת משטרה באוסלו
קובץ:LN-OCP 010.jpg|מסוק משטרה באוסלו
קובץ:Mounted policeman in Oslo (Norway).jpg| יחידת פרשים באוסלו
קובץ:Politibaaten klar.jpg|משטרת הנמל באוסלו


## ראו גם
* שירות המשטרה הנורווגית
* השירות הלאומי לחקירות פליליות
* הארי הולה

## קישורים חיצוניים
* 
* מידע באנגלית
## הערות שוליים

קטגוריה:אוסלו
קטגוריה:נורווגיה: צבא וביטחון
ויקטורי רוד (2006)

**ויקטורי רוד (2006)** היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-16 ביולי 2006, באולם האימפקט זון שבאורלנדו, פלורידה. האירוע היה האירוע השני בסדרת אירועי ויקטורי רוד. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

עשרה קרבות התנהלו באירוע, כולל אחד ששימש כקרב חושך (קרב שלא שודר בטלוויזיה). בקרב המרכזי, סטינג ניצח את כריסטיאן קייג', סמואה ג'ו וסקוט סטיינר בקרב הדרך לניצחון אשר קבע את הטוען לכתר לאליפות העולם במשקל כבד של NWA.

## עלילות

האירוע כלל קרבות שנבעו מעלילות מתוסרטות מתוכניות Impact.

## תוצאות

## קישורים חיצוניים

## הערות שוליים

קטגוריה:אירוע היאבקות מקצועית
קטגוריה:2006 בספורט
קטגוריה:2006 בארצות הברית
שדה היגס

**שדה היגס** הוא אחד השדות בתורת פיזיקת החלקיקים. כאשר מעוררים את שדה היגס נוצר חלקיק הקרוי - בוזון היגס, שהוא חלקיק יסודי במודל הסטנדרטי של פיזיקת החלקיקים. השדה והחלקיקים נקראים על שם הפיזיקאי פיטר היגס, שבשנת 1964, יחד עם חמישה מדענים אחרים, הציע את מנגנון היגס כדי להסביר מדוע לחלקיקים יש מסה. מנגנון זה מרמז על קיומו של בוזון היגס. תחילה התגלה בוזון היגס כחלקיק חדש בשנת 2012 על ידי שיתופי הפעולה של שני צוותים במכון למחקר גרעיני בז'נבה - CERN שעבדו עם הגלאים ATLAS ו- CMS, והתבססו על התנגשויות חלקיקים, במהלך השנים מאז הגילוי התברר כי החלקיק החדש שהתגלה תואם את המאפיינים הצפויים של בוזון היגס.

ב-10 בדצמבר 2013 זכו שניים מהפיזיקאים, פיטר היגס ופרנסואה אנגלרט, בפרס נובל לפיזיקה על תחזיותיהם התאורטיות. אף על פי שהתאוריה נקראת על שמו של היגס (מנגנון היגס), כמה חוקרים בין 1960 לערך 1972 פיתחו באופן עצמאי חלקים שונים ממנה.

בתקשורת הפופולרית נקרא לעיתים קרובות בוזון היגס "החלקיק האלוהי", על פי ספר משנת 1993 בנושא, השם אינו אהוב על פיזיקאים רבים, כולל היגס עצמו, הרואים בשם זה דרך לעורר תשומת לב זולה.

## ראו גם
* פיטר היגס
* מנגנון היגס
* פיזיקת חלקיקים

## קישורים חיצוניים
* האתר של גלאי ATLAS
* האתר של גלאי CMS
* פיטר היגס באתר קרן וולף

## הערות שוליים

קטגוריה:פיזיקת חלקיקים
תנאי בית דין

**תנאי בית דין** הוא תקנה מתקנות חז"ל, המחייבת את הבעל בסיפוק צרכים בסיסיים ועוד (ראה להלן) לאישה שאותה הוא נושא. התקנה קובעת את הימצאותם של תנאים קבועים, שיחולו גם בהיעדר הסכמות הבעל והאישה ואף בניגוד לרצונם. התנאי חל בהסתמך על בית הדין, הרואה את התקיימות התנאים בשטר הכתובה כמובנת מאליה, גם כאשר הם אינם מופיעים בו.

## מקור הדין
מקור הדין הוא במשנה במסכת כתובות:

משנה זו קובעת כי תשלום כסף הכתובה נחשב לבסיסי במוסד הנישואים, וכי גם אדם שלא כתב כתובה לאשתו בעת הנישואים, וממילא לא התחייב בפירוש לשלם לה - נחשב למחויב בתשלום זה. כך נפסק גם להלכה.

## דוגמאות הלכתיות
* כתובה - מסמך משפטי מחייב שנלווה לקידושין, אף אם לא נכתב במפורש.
* כתובת בנין דכרין - חלק מהכתובה שמבטיח את זכויות בניה של האישה.
* חיוב מזונות - זכות האישה להיות ניזונת מנכסי הבעל.
* חיוב ריפוי - חובת הבעל לרפא את אשתו כשחלתה. תנאי בית דין זה נכלל בתקנת חיוב מזונות.
* חיוב קבורה - חובת הבעל לקבור את אשתו כשמתה, כדרך המדינה. תנאי בית דין זה נתקן כנגד חיוב האישה לתת לבעל את מעשה ידיה; כאיזון בהתחייבויות בעל ואישה.
* חיוב פדייה - חובת הבעל לפדות את אשתו כשנשבתה. תנאי בית דין זה נתקן כנגד חיוב האישה לתת לבעל את פירות הנכסי מלוג; ואף הוא כאיזון בהתחייבויות בעל ואישה.

## ראו גם
* כתובה
* כתובת בנין דכרין
* תקנת חכמים

## הערות שוליים

קטגוריה:הלכה
המפלגה הנוצרית-סוציאלית בבוואריה

**המפלגה הנוצרית-סוציאלית בבוואריה** (בגרמנית: **Christlich-Soziale Union in Bayern**) או בראשי תיבות **CSU** היא מפלגת מרכז-ימין נוצרית דמוקרטית בגרמניה, והמפלגה השלטת בבית הנבחרים של מדינת בוואריה.

היא מפלגה אחות למפלגה הנוצרית-דמוקרטית הגרמנית (CDU), ויחד הן חולקות בשלטון כחלק מהגוש הפוליטי CDU/CSU בבונדסטאג.

כמו אחותה, היא מפלגת מרכז-ימין נוצרית דמוקרטית.
בין שתי המפלגות, המכונות מפלגות האיחוד, קיים הסכם על פיו ה-CDU לא מתמודדת בבחירות בבוואריה ואילו ה-CSU, לא מתמודדת בבחירות באף מדינה גרמנית פרט לבוואריה.

## ראו גם
*מפלגות בגרמניה
*פוליטיקה של גרמניה

## קישורים חיצוניים

* 

* 

## הערות שוליים

קטגוריה:גרמניה: מפלגות
קטגוריה:גרמניה: מפלגות שמרניות
קטגוריה:בוואריה
קטגוריה:מפלגות נוצריות
קטגוריה:מפלגות שהוקמו ב-1945
ויקטור בורה

**ויקטור בורה** (בצרפתית: **Victor Bourret**; 22 בספטמבר 1877 – 5 באוגוסט 1949) היה גנרל צרפתי במלחמת העולם השנייה.

## ביוגרפיה
### קריירה מוקדמת
בורה נולד ב-22 בספטמבר 1877 בבסטיה שבקורסיקה, והיה בנו של ז'נדרם. הוא התגייס לצבא הצרפתי בשנת 1895 והשתתף ב-*École Nationale des Sous-Officiers d'Active* ב-Saint-Maixent-l'École בשנת 1900 וב-*[[אקול מיליטר|École Militaire]]* בשנת 1913. הוא שירת במלחמת העולם הראשונה כקצין במטות השונים.

בין המלחמות מילא תפקידים שונים ביחידות חיל הרגלים או במשרד המלחמה, שם היה ראש הקבינט הצבאי של אדואר דאלאדיה שלוש פעמים בין פברואר 1932 ליולי 1937. לפי הערכת הבריטים כ"גנרל פוליטי ... שאין לו שום ערך", נטען כי הוא יצר מסך שהגביל את הקשר בין השר לקצינים הצבאיים שבפיקודו. בתקופה זו הועלה לדרגת ז'נרל דה בריגדה בשנת 1932, ז'נרל דה דיוויזיה בשנת 1935, ז'נרל דה קורפוס בשנת 1936 וז'נרל ד'ארמה בשנת 1939.

### מלחמת העולם השנייה ואחריתו
עם פרוץ מלחמת העולם השנייה קיבל בורה פיקוד על הארמייה החמישית, שהוצבה באלזס. פקודיהם שהיו מבקרי בורה בתקופתו במשרד צמח להעריץ אותו כמפקד. בין הקצינים בפיקודו היה קולונל שארל דה גול שפיקד על חמשת גדודי הטנקים המפוזרים של הצבא.

במהלך קרב צרפת, ב-17 ביוני 1940, הוא הוחלף כמפקד הארמייה החמישית על ידי צ'ארלס-מארי קונדה והוצב בפיקוד על המילואים. עם הנסיגה של הצבא הוא נסוג לפורט דה ז'ירנקור, חלק מביצורי Séré de Rivières המיושנים. הוא נפל בשבי ב-25 ביוני 1940 בז'רארדמר ובילה חמש שנים בשבי במצודת קוניגשטיין בסקסוניה. הוא שוחרר ב-9 במאי 1945 וחזר לצרפת 3 ימים אחר כך.

לאחר המלחמה כתב מונוגרפיה על נפילת צרפת תחת הכותרת "הטרגדיה של הצבא הצרפתי". הוא נפטר ב-5 באוגוסט 1949 בסרנס-פוללטורט.

## קישורים חיצוניים

## הערות שוליים

קטגוריה:מפקדי ארמיות בצבא צרפת במלחמת העולם השנייה
קטגוריה:אנשי צבא צרפתים במלחמת העולם הראשונה
קטגוריה:גנרלים צרפתים
קטגוריה:צרפתים שנולדו ב-1877
קטגוריה:צרפתים שנפטרו ב-1949
מרסל גרשרי

**ז'אן-ז'ול-מרסל גרשרי** (בצרפתית: **Jeanny-Jules-Marcel Garchery**; 16 ביוני 1876 – 25 באפריל 1961) היה גנרל צרפתי במלחמת העולם השנייה.

## ביוגרפיה
גרשרי נולד ב-16 ביוני 1876, ובשנת 1894 התגייס לצבא צרפת ולחם בשורותיו במהלך מלחמת העולם הראשונה. בזמנים שונים בקריירה שלו, שימש כרמטכ"ל ארמיית המזרח (לבנט). ב-16 ביולי 1930 הוא הועלה לדרגת ז'נרל דה בריגדה ומונה למפקד החטיבה ה-85, וב-12 במאי 1932 מונה לראש מטה ארמיית המזרח. ב-8 ביוני 1934 הוא הועלה לדרגת ז'נרל דה דיוויזיה, וב-12 בספטמבר אותה שנה הוא מונה למפקד הדיוויזיה ה-25. ב-25 במאי 1936 הוא הועלה לדרגת ז'נרל דה קורפוס ומונה למפקד האזור הצבאי ה-14, וב-21 במאי 1938 הוא הועלה לדרגת ז'נרל ד'ארמה ומונה למושל הצבאי של ליון. עם פרוץ מלחמת העולם השנייה הוא מונה למפקד הארמייה השמינית, ופיקד עליה עד ה-21 במאי 1940.  לאחר תבוסת צרפת הוא פרש מהצבא ב-20 באוגוסט 1940, והוא מת ב-25 באפריל 1961.

## קישורים חיצוניים
* מרסל גרשרי באתר הגנרלים במלחמת העולם השנייה

## הערות שוליים

קטגוריה:גנרלים צרפתים
קטגוריה:אנשי צבא צרפתים במלחמת העולם הראשונה
קטגוריה:מפקדי ארמיות בצבא צרפת במלחמת העולם השנייה
קטגוריה:צרפתים שנולדו ב-1876
קטגוריה:צרפתים שנפטרו ב-1961
מראה חד-כיוונית

ממוזער| מראות חד כיווניות עבור מרפסת תצפית ברמה העליונה הצופה אל הכיתה (אוניברסיטת ויסקונסין)
מראה **חד כיוונית**, המכונה גם **מראה** **דו כיוונית** (או זכוכית חד כיוונית, **מראה חצי כסופה ומראה** **שקופה למחצה**), היא מראה דו-צדדית המשקפת מצד אחד ושקופה מצד שני. התפיסה של העברת אור בכיוון אחד מושגת כאשר צד אחד של המראה מואר באור בהיר וחזק והצד השני חשוך. כך מתאפשרת צפייה מהצד החשוך אך לא להפך.

## היסטוריה
הפטנט האמריקני הראשון למראה חד כיוונית הופיע בשנת 1903, ונקרא אז "מראה שקופה".

## עקרון הפעולה

ממוזער| ניתן לכוונן את התכונות האופטיות של המראה על ידי שינוי עובי השכבה המשקפת.
הזכוכית מצופה בשכבת מתכת דקה וכמעט שקופה (או מכוסה בתוכה) (חלונות מצופים באלומיניום). התוצאה היא משטח שיקוף המשקף מעט אור וחודר לשאר. האור תמיד עובר באופן שווה בשני הכיוונים. עם זאת, כאשר צד אחד מואר בהיר והשני חשוך, הצד האפל מתקשה לראות מהצד המואר בהיר מכיוון שהוא מוסווה על ידי ההשתקפות הבהירה הרבה יותר של הצד המואר.

## יישומים
[ממוזער| זכוכית חד כיוונית (4) המשמשת ב[טלפרומפטר]]
מראה חד-כיוונית משמשת בדרך כלל כמראה רגילה לכאורה בחדר מואר, עם הצד האפל בהרבה. מהצד המואר, אדם העומד מול המראה רואה את השתקפותו כמו במראה רגילה. בצד האפל רואים את זה, המראה הופכת לשקופה ופועלת כמו חלון שקוף. האור מהחדר המואר המשתקף מהמראה חזרה לחדר עצמו גדול בהרבה מהאור המועבר מהחדר החשוך, ומציף את כמות האור הקטנה המועברת מחושך לחדר המואר; לעומת זאת, האור המוחזר חזרה אל הצד האפל מוצף על ידי האור המועבר מהצד הבהיר. זה מאפשר לצופה בצד האפל לראות את החדר המואר בסתר.

כאשר מראות כאלה משמשות לתצפית חד כיוונית, חדר הצפייה מוחזק על ידי וילון חשוך או פרוזדור דלת כפול. חדרי תצפית אלה שימשו ב:
* תאי הוצאה להורג
* מחקר פסיכולוגיה ניסיונית
* חדרי חקירות
* מחקר שוק וסקרי קהל
* תוכנית מציאות, כמו האח הגדול, העושה שימוש נרחב במראות חד כיווניות ברחבי הסט שלה, לאפשר לצלמים הנעים במדרונות מושחרים מבלי להיראות.
* מרפסות תצפית ביטחונית באזורים ציבוריים
* נהגי רכבת ברכבות מטרו חדישות.

לעיתים משתמשים בגרסאות קטנות יותר ב:
* חלונות כהים בכלי רכב או בניינים
* מסך הטלפון הנייד והטאבלט מאפשרות להשתמש במסך כמראה כאשר הוא כבוי
* מצלמות אבטחה, בהן המצלמה מוסתרת בתוך מארז מראות
* אפקטים שלביים (במיוחד רוחו של פפר )
* טלפרומפטרים, שם הם מאפשרים למגיש לקרוא מתוך טקסט המוקרן על זכוכית ישירות מול סרט או מצלמת טלוויזיה
* מערכים נפוצים של אשליית מראת אינסוף 
* מראה חכמה (רכישה מקוונת) המציג את המוצר על גוף המתבונן
* משחקי וידאו ארקייד, כמו פולשים מהחלל

אותו סוג של מראה, כאשר משתמשים בו במכשיר אופטי, נקרא מפצל קרניים ועובד על אותו עיקרון כמו מראה של עמוד השדרה. מראה שקופה חלקית היא גם חלק אינטגראלי מהאינטרפרומטר פברי-פרו.

## ראו גם
* אשליה אופטית

## קישורים חיצוניים

* 
* איך פועל חלון "חד-צדדי"?, מכון דוידסון לחינוך מדעי
* 

## הערות שוליים

קטגוריה:אבטחה
קטגוריה:אופטיקה
חד כיוונית
אות המעפיל

ממוזער|שמאל|250 פיקסלים| אות המעפיל יחד עם תעודת המעפיל
**אות המעפיל** הוא עיטור ישראלי המוענק על ידי משרד ירושלים ומורשת, למי שהעפיל לארץ ישראל ב"עליה הבלתי חוקית" בניגוד להוראות ממשלת בריטניה במסגרת המנדט הבריטי בארץ ישראל. בים, ביבשה ובאוויר בין השנים 1934–1948 (למעשה האות ניתן גם למי שעלה בשנים מוקדמות יותר בזמן המנדט הבריטי).

באות מופיעות, זוג ידיים האוחזות בגדרות תיל כדי לקרוע אותן ולהבקיע את המצור על שערי הארץ. בין הידיים כלנית אדומה המהווה סמל לנופלים במאבק לעלייתם לארץ וכמו כן סמל ל"כלניות", הצנחנים הבריטים אשר מנעו את עלייתם של המעפילים בזמן המנדט הבריטי בא"י. ברקע נראית צללית של אניית המעפילים "אקסודוס". מעל לידיים נכתב "וַיַּעְפִּלוּ לַעֲלוֹת". כל העיצוב הוא על רקע לבן. האות עוצב על ידי המעצב מוטי עמית ב-2019. הוגה רעיון האות, חבר צוות שימור מורשת האקסודוס ד"ר צבי חטקביץ. העיטור הוא מסוג עיטורי הכפתור הנענדים על דש הבגד.

## זכאות לאות המעפיל
מתוך החלטת השר זאב אלקין השר לירושלים ומורשת:

זכאי אות המעפיל הם:
# מעפילי אוניות המעפילים בתקופת המנדט הבריטי בארץ בשנים 1934–1948.
# ילידי מחנות העקורים באירופה אשר הגיעו לארץ לפני ואחרי קום המדינה.
# ילידי מחנות המעצר בקפריסין אשר הגיעו לארץ לפני ואחרי קום המדינה.
# ילידי אניית המעפילים האקסודוס-1947 ואניות הגירוש הבריטיות אשר נולדו בדרך והגיעו לארץ לפני ואחרי קום המדינה.
# ילידי מחנות האקסודוס בגרמניה אשר הגיעו לארץ לפני ואחרי קום המדינה.
# כלל המעפילים בדרכי היבשה לארץ בתקופת המנדט הבריטי בארץ בשנים 1934–1948.
# מעפילי מבצע מייקלברג (מבצע כנף) - מבצע להעפלה בדרך האוויר, באוגוסט 1947 מעיראק ואיטליה.
# בסעיפים 2–6. "אשר הגיעו אחרי קום המדינה": עד שנת 1952 כולל, לאחר שמחנות המעצר בקפריסין נסגרו בנובמבר 1949 וכל מחנות העקורים באירופה נסגרו ב-1952.

* חלוקת האות החלה ב-6 במאי 2019 (א' באייר התשע"ט). באירוע בו השתתפו זאב אלקין, השר לירושלים ולמורשת, עומרי שלמון - מנכ"ל המועצה לשימור אתרי מורשת בישראל, הרב דוב ליאור שהיה מעפיל על האקסודוס, זהבית רוטנברג מנהלת מחנה המעפילים בעתלית והוגה רעיון האות, חבר צוות שימור מורשת האקסודוס ד"ר צבי חטקביץ. בנוסף השתתפו בטקס מעפילים רבים ובני משפחותיהם. האירוע התקיים במחנה המעצר בעתלית.
* את האות ניתן לענוד על לבוש אזרחי.
* בחודש יוני 2021 החל שלב ב' של מיזם "אות המעפיל"  להענקת אות המעפיל למעפילים שלא קבלו את האות עד סוף שנת 2019. האחריות לחלוקת האות הועברה למרכז המידע והמחקר למורשת ההעפלה ע"ש אלוף מרדכי (מוקה) לימון, שבמחנה המעפילים בעתלית ולמועצה לשימור אתרי מורשת בישראל.

## ראו גם
* העפלה
* מבצע אואזיס, מחנות המעצר פפנדורף, אם שטאו, אמדן וזנגווארדן בגרמניה
* מחנות המעצר בקפריסין
* מחנה המעצר בעתלית
*צבי חטקביץ

## קישורים חיצוניים
* הנחיות לבקשת אות המעפיל
*הזמנה לטקס חלוקת אות המעפיל ודוגמאות לתעודות שצורפו לאות המעפיל
* טקס הענקת אות המעפיל במחנה המעפילים שבעתלית
* אתר לשימור מורשת האקסודוס
* אירועי הנצחה באתר מורשת מעפילי האקסודוס
* אחי גיבורי התהילה - דברי דר" צבי חטקביץ בטקס הענקת אות המעפיל, שהתקיים במחנה המעפילים בעתלית
* מכתב מחודש יוני 2021, הקורא למעפילים להירשם לשלב ב' לחלוקת אות המעפיל למעפילים שלא הוענק להם האות במהלך שנת 2019
* אות המעפיל על המצבה של המעפילה פרידה בן-ברוך

## הערות שוליים

קטגוריה:ישראל: עיטורים
לוחמי המדינה
קטגוריה:ההעפלה
ביאנקה נייט

**ביאנקה נייט** (באנגלית: **Bianca Knight**; נולדה ב-2 בינואר 1989) היא אתלטית אמריקאית, אלופה אולימפית (לונדון 2012), אלופת עולם (דאיגו 2011) ושיאנית העולם הנוכחית (2020) בריצת שליחות 4x100 מטר.

## ביוגרפיה
נייט נולדה וגדלה בפרל, מיסיסיפי. היא למדה והתאמנה באוניברסיטת טקסס באוסטין.

### 2011
#### אלופת עולם
באליפות העולם שנערכה בדאיגו, קוריאה הדרומית ב-4 בספטמבר 2011 זכתה נייט במדליית זהב באליפות העולם בריצת 4x100 מטר ביחד עם אליסון פליקס, מארשווט מאיירס וכרמליטה ג'טר בתוצאת השנה בעולם של 41.56 שניות, לפני ג'מייקה שקבעה שיא לאומי חדש של 41.70 שניות ואוקראינה (42.51 שניות).

### 2012
### אלופה אולימפית ושיאנית עולם
אולימפיאדת לונדון ב-10 באוגוסט 2012 זכתה נייט במדליית זהב בריצת שליחות 4x100 מטר ביחד עם טיאנה מדיסון, אליסון פליקס וכרמליטה ג'טר בשיא עולם חדש של 40.82 שניות, לפני ג'מייקה שקבעה שיא לאומי חדש של 41.41 שניות ואוקראינה שאף היא קבעה שיא לאומי חדש של (42.04 שניות). הרביעייה האמריקאית ניפצה ביותר מחצי שנייה, את שיא העולם הוותיק בן 27 השנים של מזרח גרמניה (41.37 שניות).

## שיאים אישיים
### אצטדיון
* ריצת 100 מטר: 11.07 שניות (2008)
* ריצת 200 מטר: 22.35 שניות (2011)

### אולם
* ריצת 60 מטר: 7.16 שניות (2008)
* ריצת 200 מטר: 22.40 שניות (2008)

## קישורים חיצוניים

קטגוריה:אמריקאים ילידי מיסיסיפי
קטגוריה:אתלטיות אפרו-אמריקאיות
קטגוריה:אתלטים אפרו-אמריקאים
קטגוריה:אצניות אמריקאיות
קטגוריה:אלופות עולם באתלטיקה
קטגוריה:אלופות אולימפיות אמריקאיות: אתלטיקה
קטגוריה:שיאניות עולם אמריקאיות: אתלטיקה
קטגוריה:אלופות אולימפיות: ריצת 4x100
קטגוריה:אתלטיות אמריקאיות באולימפיאדת לונדון (2012)
קטגוריה:בוגרות אוניברסיטת טקסס באוסטין
קטגוריה:בוגרי אוניברסיטת טקסס באוסטין
קטגוריה:מיסיסיפי: אתלטים
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
ניקוליי יזראילביץ' ברוזגול

**ניקוליי (נוחם) יזראילביץ' ברוזגול** (ברוסית: **Николай Израилевич (Нохем) Брозголь**; 31 באוגוסט 1912 – 8 באפריל 1974) היה יהודי-סובייטי, שעוטר כגיבור ברית המועצות על פועלו כמפקד חטיבת התותחים הכבדים הנפרדת מס' 24 של הארמייה ה-38 שבחזית האוקראינית הראשונה במהלך מלחמת העולם השנייה, השתחרר כקולונל מעוטר.

## ביוגרפיה
נולד במשפחת הפועל היהודי. אחרי סיום בית הספר של שבע שנים עבד כטוחן קמח. 

סיים את המכללה המכנית של מריאופול ועבד כמומחה במחלקה המכנית במפעל בעיר לנינגרד. 

שירת בצבא האדום מאז 1932 ובאותה השנה נהיה חבר במפלגה הקומוניסטית. בשנת 1936 סיים את לימודיו בבית הספר הצבאי הקרוי על הוועד המנהל הכללי של הרפובליקה הרוסית הפדרטיבית, ובשנת 1940 סיים קורסי שיפור של מערך הקצונה (KUOS). 

יחידתו גויסה למלחמת העולם השנייה ביוני 1941. לחזית החטיבה שבפיקודו הגיעה לאחר קרב סטלינגרד. בספטמבר-אוקטובר 1943 החטיבה עסקה בצליחת דנייפר ותפיסת מובלעת בגדה הימנית. בהמשך, בתחילת נובמבר, סייעה ליחידות הארמייה בשחרור קייב. בהמשך חטיבתו התקדמה להליץ' וסיימה את הלחימה בפרברי פראג. 

לאחר המלחמה המשיך בשירותו בצבא הסובייטי. בשנת 1947 סיים את לימודיו בבית הספר הגבוהה לקצונה של חיל התותחנים. 

השתחרר משירות ב-1956. חי ועבד בלנינגרד, שם גם נפטר. נקבר בבית הקברות הדרומי בלנינגרד (שמה של העיר כעת: סנקט פטרבורג). 
## קישורים חיצוניים
* סיפורי חיילים יהודיים בצבאות הלוחמים בנאצים - באתר יד ושם

## הערות שוליים

קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:קצינים במסדר האימפריה הבריטית
קטגוריה:מעוטרי הכוכב האדום
קטגוריה:מעוטרי עיטור הדגל האדום
קטגוריה:מעוטרי עיטור לנין
קטגוריה:מעוטרי עיטור בוגדן חמלניצקי
קטגוריה:מעוטרי עיטור המלחמה הפטריוטית הגדולה
קטגוריה:אנשי הצבא האדום בקרב סטלינגרד
קטגוריה:סובייטים שנולדו ב-1912
קטגוריה:סובייטים שנפטרו ב-1974
קבר שיח' עבדאללה

**קבר השיח' עבדאללה** הוא מבנה מקאם קדוש לדת הדרוזית צפונית לכפר אבו סנאן.

## פרטים
הקבר נמצא כיום באמצע מטע זיתים, צפונית לכפר אבו סִנאן. השיח' עבדאללה, הקבור בו, נחשב לאחד ממפיצי הדת הדרוזית במאה ה־11. הקבר בנוי על עץ זית (Olea europaea) עתיק, המתפצל לכמה גזעי משנה המפוזרים במעגל בקוטר של שמונה עד עשרה מטרים ובמרכזם הקבר הקדוש, הבנוי על שרידים עתיקים. על הקבר ועל עצי הזית שסביבו פזורים בדים ירוקים רבים המכונים "סטארה", וכן תמונות של קדושי העדה הדרוזית. העץ, בעקבות הקבר שמונח תחתיו, נחשב למקודש למוסלמים ואף יותר מזה לדרוזים. אלה עולים אליו לרגל הן בשמחות משפחתיות והן בעתות מצוקה, לבקש מענה מהצדיק הקבור וישנה אמונה כי בקבר ניתן לבקש משאלות, והן מתגשמות.

## קישורים חיצוניים
* עצים קדושים בישראל - עץ החיים
* הבלוג של משה הרפז - קבר שייח' עבדאללה ומערות סמך

קטגוריה:העדה הדרוזית בישראל: אתרים דתיים
קטגוריה:הגליל המערבי
קטגוריה:אבו סנאן
סבן מיוזיק גרופ

**סבן מיוזיק גרופ** (באנגלית: **Saban Music Group**) היא חברת בידור הממוקמת בלוס אנג'לס, קליפורניה. החברה הוקמה בשנת 2019 על ידי איש העסקים הישראלי חיים סבן. החברה עוסקת בהוצאה לאור, טיולים, ניהול, רכישות וייצוג אמנים.

## היסטוריה
החברה הוקמה ב-2019 על ידי איש העסקים חיים סבן. מגזין פורבס דיווח כי חיים סבן השקיע סך של 500 מיליון דולר על הקמת החברה.

ב-2020 חתם חיים סבן עם חברת יוניברסל מיוזיק גרופ על הסכם הפצה דיגיטלית של תוכני החברה.

## אמנים מיוצגים
*דון עומר
*סטטיק ובן אל
*CHESCA
*NAKKIA GOLD
*YUBEILI
*מרגי
*KYEN?ES?
*YOGAMBII

## קישורים חיצוניים
* 

## הערות שוליים

קטגוריה:חברות תקליטים
קטגוריה:חברות בידור
שירות המשטרה הנורווגית

**שירות המשטרה הנורווגית** היא סוכנות המשטרה האזרחית הנורווגית. היא מורכבת ממנהל מרכזי של המשטרה הארצית, שבע סוכנויות עצמאיות ושנים עשר מחוזות משטרה.

זוהי הסוכנות הממשלתית הכפופה למשרד המשפטים וביטחון הציבור והיא מעסיקה 16,000 עובדים, מתוכם 8,000 שוטרים. בנוסף לסמכויות המשטרה, השירות אחראי על משמר הגבולות, חובות אזרחיות מסוימות, תיאום פעולות חיפוש והצלה, מלחמה בטרור, סיור בכבישים מהירים, ביצוע הוצאה לפועל, חקירה פלילית והעמדה לדין.

תחילת שירות המשטרה מתוארך ל עם מינוי השריפים הראשונים. העיר הראשונה בנורווגיה שעשתה זאת, הייתה טרונדהיים בה מונה מפקד משטרה כבר בשנת 1686, בעוד אוסלו הקימה חיל משטרה במדים בשנת 1859. מחוזות משטרה הוצגו בשנת 1894. בשנת 2000 אינגלין קילנגרין מונתה לניהול הארגון והובילה רפורמות נרחבות. המבנה הנוכחי קיים משנת 2003.

כל מחוז משטרה מנוהל על ידי מפקד משטרה ומחולק למספר תחנות משטרה בעיירות וערים, ובמשרדי השריפים לאזורים כפריים. מושל סבאלברד משמש כמפקד המשטרה של סבאלברד. קציני משטרה נורווגיים אינם נושאים נשק חם, אך שומרים על אקדחי Heckler & Koch MP5 ואקדחי Heckler & Koch P30 בניידות הסיור. רשות התביעה של נורווגיה משולבת במשטרה באופן חלקי.

למשטרה סוכנויות עצמאיות כדוגמת:
* השירות הלאומי לחקירות פליליות
* הרשות הלאומית לחקירה ותביעת פשע כלכלי וסביבתי (Økokrim)
* שירות ההגירה הלאומי של נורווגיה
* שירות המשטרה הניידת הלאומי
* נציב הגבול הנורווגי
* שירות החומר והמחשוב של המשטרה
* מכללת אוניברסיטת משטרת נורווגיה

כמה תחומי אחריות לאומיים אחרים נמצאים בפיקוד משטרת מחוז אוסלו, כמו יחידת תגובת החירום ושני מסוקי המשטרה. שירות הביטחון של המשטרה פועל בנפרד מהנהלת המשטרה הארצית.

## גלריה

קובץ:Police_constables_Norway_1908.jpg| שוטרים נורווגים בשנת 1908.
קובץ:C.J._Hambros_plass_2.JPG|המשרדים הראשיים של הרשות הלאומית לחקירה ותביעת פשע כלכלי וסביבתי בנורווגיה בעיר אוסלו
קובץ:14-09-02-oslo-RalfR-162.jpg|ניידת מדגם מרצדס בנץ ויטו
קובץ:Politibil_Kristiansand_politistasjon_0992_ø_2017.jpg|רכב פיקוד משטרתי מדגם BMW X5
קובץ:Fartskontroll.jpg|קציני שירות המשטרה הניידת הלאומית מבצעים בקרת תנועה בכביש E18
קובץ:LN-OCP_010.jpg|אחד משני מסוקי Eurocopter EC135 של משטרת מחוז אוסלו


## ראו גם
* הליווי המשטרתי המלכותי

## לקריאה נוספת
* 

## קישורים חיצוניים

* 

קטגוריה:נורווגיה: צבא וביטחון
קטגוריה:משטרות מדינתיות
Simply the Best

**Simply the Best** (בעברית: **פשוט הטוב ביותר**) הוא אלבום אוסף של הזמרת טינה טרנר, אשר יצא ב-22 באוקטובר 1991.

## סקירה
האלבום כולל את אוסף השירים המצליחים ביותר של הזמרת מאז תחילת הקריירה שלה בתוספת של 3 שירים חדשים. מתוך האלבום יצאו 5 סינגלים: "Nutbush City Limits", בגרסה מחודשת לשירם של טרנר ובעלה לשעבר אייק, אשר יצאה מחדש וגרמה לו להתברג ב-20 העליונים של 5 מדינות שונות וב-40 העליונים של המצעד האירופאי; "Way of the World", שיר חדש אשר דורג גם הוא ב-40 העליונים של המצעד האירופאי; "Love Thing", שיר חדש אשר דורג בכמה מדינות; "I Want You Near Me", שיר חדש נוסף אשר דורג ב-60 העליונים של המצעד האירופאי הכללי והשיר "", גרסה מחודשת לשיר "The Best" של הזמרת בוני טיילר.

## הצלחה
האלבום זכה להצלחה גדולה בעולם כאשר מכר 7 מיליון עותקים בכל העולם. בבריטניה זכה להצלחה גדולה במיוחד כאשר מכר 2.1 מיליון עותקים ושהה 140 שבועות במצעד האלבומים הבריטי ובכך הפך לאחד מהאלבומים המצליחים ביותר בתולדות המדינה.

לאלבום יצאו מספר גרסאות: גרסה רגילה, גרסה בריטית מיוחדת לרוכשי האלבום בפורמט תקליט, גרסה אמריקאית, גרסה אוסטרלית ומהדורת דלוקס מוגבלת. בגרסה האמריקאית והבריטית ישנו סדר שונה של השירים, בגרסה האוסטרלית ישנם 19 שירים במקום 18 וגרסת הדלוקס הוגבלת כוללת 5 שירים נוספים.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי טינה טרנר
קטגוריה:אלבומי אוסף באנגלית
קטגוריה:אלבומים שהגיעו למקום הראשון בניו זילנד
מראמה ואהירואה

**מראמה קווין ואהירואה** (בצרפתית: **Marama Kevin Vahirua**; נולד ב-12 במאי 1980) הוא כדורגלן עבר מטהיטי ששיחק בעמדת החלוץ.

## קריירת מועדונים
ואהירואה התחיל את הקריירה שלו בקבוצת פיראה המקומית ובגיל 17 הצטרף לאקדמיה לכדורגל של נאנט. בשנת  הצטרף לקבוצת המילואים ושנה לאחר מכן הצטרף לקבוצה הבוגרת. בעונת 2001/2002 כבש את שער הבכורה שלו במסגרות אירופיות במשחק נגד פ.ס.וו. איינדהובן.

באוגוסט , ואהירואה חתם בניס. בשנת  זכה לתואר כדורגלן השנה באוקיאניה. בהמשך הקריירה שיחק בעוד מועדונים בצרפת ובאירופה, כגון: לוריאן, נאנסי, מונקו ופנאתינאיקוס.

ב-12 באוקטובר 2013, חזר לפיראה, קבוצת נעוריו. בהמשך שיחק גם בטמנאווה ודרגון.

בספטמבר  פרש מכדורגל ומונה לנשיאה של דרגון.

## קריירה בינלאומית
בצהירותו, שיחק ואהירואה בנבחרת הצעירה של צרפת, אך מעולם לא זומן לנבחרת הבוגרת.

בספטמבר , זומן לראשונה לסגל נבחרת טהיטי לקראת המשחקים נגד  ו במסגרת מוקדמות מונדיאל 2014. ואהירואה, אף זומן לסגל הנבחרת לקראת ההופעה ההיסטורית של הנבחרת לקראת גביע הקונפדרציות 2013, והיה השחקן היחיד בסגל ששיחק מחוץ לטהיטי.

ואהירואה, צבר חמש הופעות בנבחרת ללא שער.

## תארים
; נאנט
*ליגת העל הצרפתית: 
*הגביע הצרפתי: , 

; פיראה
*ליגת העל הטהיטית: 

; אישיים
*כדורגלן השנה באוקיאניה: 

## חיים אישיים
ואהירואה, הוא בן דודו של כדורגלן העבר פסקל ואהירואה, אשר בניגוד לבן דודו שיחק בנבחרת צרפת. ואהירואה נוהג לחגוג את שעריו, תוך כדי תנועה של חתירה בקאיאק, כמחווה לטהיטי מולדתו.

בשנת , עת עזב את פאנטראקיקוס, החל לסבול מתחושת דיכאון אשר ליוותה אותו במשך שנתיים.

## קישורים חיצוניים

קטגוריה:כדורגלנים טהיטים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:קשרי כדורגל טהיטים
קטגוריה:חלוצי כדורגל צרפתים
קטגוריה:כדורגלני נאנט
קטגוריה:כדורגלני ניס
קטגוריה:כדורגלני לוריאן
קטגוריה:כדורגלני נאנסי
קטגוריה:כדורגלני מונקו
קטגוריה:כדורגלני פאנטראקיקוס
קטגוריה:כדורגלני גביע הקונפדרציות 2013
קטגוריה:זוכי פרס כדורגלן השנה באוקיאניה
קטגוריה:ילידי 1980
ולדימיר גלושצ'ביץ'

**ולדימיר גלושצ'ביץ**' (בסרבית: **Bлaдимиp Глушчeвић**; נולד ב-20 באוקטובר 1979) הוא כדורגלן עבר מונטנגרי, ששיחק בעמדת החלוץ.

## קריירה
גלושצ'ביץ' התחיל את הקריירה שלו בקבוצת מוגרן בודווה, בה שיחק עד שנת . בקיץ , חתם בספרטה פראג מליגת העל הצ'כית, בה התאחד עם אחיו, איגור. תחילה הצטרף לקבוצת המילואים, ולקראת סיום העונה הצטרף לקבוצה הבוגרת, כאשר את הופעת הבכורה שלו הוא ערך בליגת העל הצ'כית ב-6 במרץ 2004 נגד סיגמא אולומוץ.

בקיץ  חזר לליגת העל של סרביה ומונטנגרו, כאשר חתם בבודו'צ'נוסט פודגוריצה ובהמשך שיחק גם בוראץ' צ'אצ'אק וראד בלגרד. במהלך עונת  חתם בפוליטכניקה טימישוארה, בה עבד תחת המאמן גאורגה חאג'י. לאחר עזיבתו של חאג'י, מעמדו של גלושצ'ביץ' בקבוצה התערער וקיבל דקות משחק מעטות.

בקיץ  חזר למוגרן בודווה שלאחר עצמאותה של מונטנגרו, עברה לשחק בליגת העל המונטנגרית. עם מוגרן זכה בשתי אליפויות וגביע.

בינואר  חתם באלבסטה מהליגה השנייה בספרד.

בקיץ  חזר למוגרן, אך בספטמבר 2011 חתם בהפועל חיפה מליגת העל.

בקיץ  פרש מכדורגל.

## תארים
; ספרטה פראג
*הגביע הצ'כי: 

; מוגרן בודווה
*ליגת העל המונטנגרית: , 
*הגביע המונטנגרי: 

## קישורים חיצוניים

## הערות שוליים

קטגוריה:כדורגלנים מונטנגרים
קטגוריה:חלוצי כדורגל מונטנגרים
קטגוריה:כדורגלני ספרטה פראג
קטגוריה:כדורגלני בודוצ'נוסט פודגוריצה
קטגוריה:כדורגלני בוראץ צ'אצ'אק
קטגוריה:כדורגלני ראד בלגרד
קטגוריה:כדורגלני פולי טימישוארה
קטגוריה:כדורגלני אלבסטה
קטגוריה:כדורגלני הפועל חיפה
קטגוריה:כדורגלני נבחרת מונטנגרו
קטגוריה:כדורגלנים זרים בישראל
קטגוריה:ספורטאים מונטנגרים בסרביה
קטגוריה:ספורטאים זרים ברומניה
קטגוריה:ספורטאים מונטנגרים בספרד
קטגוריה:ספורטאים מונטנגרים בישראל
קטגוריה:מונטנגרים שנולדו ב-1979
What's Love Got to Do with It

**What's Love Got to Do with It** (בעברית: **מה אהבה קשורה לזה**) הוא פסקול ואלבום האולפן השמיני של הזמרת האמריקאית טינה טרנר, אשר יצא על ידי חברת התקליטים פרלופון ב-1993. האלבום שימש כפסקול עבור הסרט האוטוביוגרפי על טרנר בעל אותו השם אשר הועלה לאקרנים באותה השנה.

## סקירה
רוב שירי האלבום מכילים גרסאות מחודשות לשירים של הצמד אייק וטינה טרנר, הצמד בו הייתה חברה ביחד עם בעלה לשעבר. מתוך האלבום יצאו ארבעה סינגלים: "I Don't Wanna Fight", שיר חדש אשר הפך ללהיט כאשר הגיע למקום ה-9 בארצות הברית, למקום ה-1 בקנדה, למקום ה-7 בניו זילנד ולמקום ה-11 במצעד האירופאי, "Disco Inferno", גרסת כיסוי לשירם של להקת דה טרמפס, "Why Must We Wait Until Tonight", שיר חדש נוסף ו-קרידנס קלירווטר רבייבל גרסת כיסוי לשירם של להקת קרידנס קלירווטר רבייבל שחודשה על ידי אייק וטינה טרנר וחודשה שוב לכבוד הוצאת אלבום זה. ההוצאה המחודשת של השיר הביאה אותו למקום ה-4 בארצות הברית.

## הצלחה
האלבום הגיע למעמד פלטינה בארצות הברית עם מכירות של מיליון עותקים במדינה. גם בבריטניה, שווייץ וניו זילנד האלבום הגיע למעמד זהב בעוד באוסטריה, קנדה, צרפת, ספרד וגרמניה הוא הגיע למעמד זהב. בנוסף לגרסה הרגילה של האלבום יצאה לאלבום גם גרסה אמריקאית ובה נכללו 12 שירים במקום 14.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי טינה טרנר
קטגוריה:פסקולי סרטים
קטגוריה:פסקולים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת פרלופון
יחסי מונקו–רומניה

**יחסי מונקו–רומניה** הם היחסים הדיפלומטיים הרשמיים שבין **[[מונקו|נסיכות מונקו]]** לבין **[[רומניה]]**.

## היסטוריה
הדיאלוג הפוליטי-דיפלומטי שבין שתי המדינות הגיע לשיאו בשנת 2009 כאשר ביקר אלבר השני, נסיך מונקו ברומניה, בין ה-23 באפריל ל-24 באפריל. היחסים שבין שתי המדינות כוננו בשנות התשעים של המאה העשרים לאחר נפילת משטר ניקולאי צ'אושסקו.

## נציגויות דיפלומטיות
* רומניה אינה מיוצגת במונקו, הן בדרג השגרירות והן בדרג הקונסולרי. רומניה האמינה את שגרירותה שבפריז, בירת צרפת הסמוכה, על מונקו.
* מונקו אינה מיוצגת ברומניה בדרג השגרירות. מונקו מיוצגת ברומניה בדרג הקונסולרי באמצעות קונסוליה רשמית שהיא מחזיקה בבוקרשט, בירת המדינה. מונקו האמינה את שגרירותה ברומא, בירת איטליה, על רומניה.

## קישורים חיצוניים
* Principatul Monaco, באתר משרד החוץ הרומני

## הערות שוליים

קטגוריה:ערכים ללא קטגוריות פיזיות - יחסי חוץ
פגע וברח (סדרת טלוויזיה)

**פגע וברח** או **טייפון** (באנגלית: **Hit and Run**) היא סדרת טלוויזיה ישראלית-אמריקאית מסוגת דרמת מתח ופעולה, פרי יצירתם של יוצרי הסדרה "פאודה", ליאור רז ואבי יששכרוף. הסדרה, בכיכובו של רז, עלתה לשידור ב-6 באוגוסט 2021 בנטפליקס. היא צולמה בישראל ובניו יורק, וכמעט 70 שחקנים ישראלים מופיעים בה, לצד שחקנים אמריקאים.

## עלילה
הסדרה עוסקת בשגב (ליאור רז), מדריך טיולים ישראלי הנשוי באושר לדניאל (קיילין אום), רקדנית בלהקת בת שבע. לאחר שאשתו האהובה נהרגת בתאונת פגע וברח מסתורית בתל אביב, חייו של שגב עוברים טלטלה והוא מבין כי הדבר עשוי להיות קשור בענייני ריגול. שגב טס לניו יורק לגלות את האמת. בדרך הוא לומד שאשתו קשורה ל-CIA וחוסלה על ידי המוסד.

בטרם הפך למדריך טיולים, שירת שגב בחוליית חיסול ישראלית. תחילה במסגרת הימ"מ (כהצגתה בסדרה), ולאחר מכן כצוות אורגני שעבר לבצע רציחות במקסיקו. החוליה הפסיקה את פעילותה, אך חבריה, הפעילים בשולי העולם התחתון של ניו יורק, תומכים בשגב, וכך גם עיתונאית ניו יורקית עמה היה לו רומן קצר במהלך שהותו בדרום אמריקה (סאנה ליית'ן). בישראל, הוא מסתייע בבת דודתו הבלשית (מורן רוזנבלט).

בתמיכתם ובסיוע כישורי הלחימה שלו, שגב מצליח להרוג איש CIA שנשלח לביתו בישראל, לרצוח את שני המחסלים הניו יורקיים שרצחו את אשתו בשירות המוסד וללא ידיעתם, ולרצוח מחסל נוסף מטעם המוסד, לאחר שלכד אותו. בפרק הסיום של העונה הראשונה שגב מצליח גם לחלץ את העיתונאית הניו יורקית מידי ראש תחנת המוסד המקומית, תוך שהוא מחסל סוכן CIA בכיר מיד לאחר שהלה יורה בראשו של איש המוסד. באותו זמן עצמו, בישראל, נרצחת גרושתו של שגב, ובתו נעלמת.

## צוות השחקנים והדמויות

## הפקה
ביולי 2018 אישרה נטפליקס את הפקת הסדרה. לאחר סיום הצילומים בניו יורק, החלו לצלם את מרבית הסדרה בתל אביב, בשכונת כרם התימנים, ואתרי צילומים נוספים התקיימו גם באזור כיכר הבימה, מרכז סוזן דלל, בית חרות וביפו העתיקה.

עלות פרק בסדרה נאמד בכ-4 מיליון דולר.

לאחר שבועות של צילומי הסדרה בתל אביב, ב-12 במרץ 2020 הופסקו הצילומים, שהיו אמורים להימשך עד לחודש אפריל, בעקבות התפרצות נגיף הקורונה. באפריל 2020 הודיעה נטפליקס כי תעביר פיצויים, המוערכים בסכום של מאות אלפי שקלים, ל-200 עובדי הסדרה לאור ביטול ימי הצילומים.

בפברואר 2021 התחדשו הצילומים לסדרה בישראל, כאשר ההפקה השלימה 60 ימי צילום ולשם כך נחסמו מספר רחובות בתל אביב. בספטמבר 2021 הודיעה נטפליקס כי לא תהיה עונה נוספת לסדרה.

## ביקורת
פגע וברח קיבלה ביקורות חיובית. עם זאת, רבים ברשת החברתית IMDb התלוננו כי סצנות הסדרה מצולמות בחושך, וכי לא ניתן לצפות בחלק מן הפרקים. באתר הביקורות Leisure Byte כתבו כי "העלילה מלהיבה מספיק כדי שאפשר היה להפוך אותה לסרט... הסיפור נגרר בכמה פרקים שלא לצורך". באתר Decider נאמר כי פגע וברח מתגאה בקאסט בינלאומי משובח, ופותחת הרבה כיוונים לסיפור מבלי לבלבל את הצופה.

## קישורים חיצוניים

* 
* 

## הערות שוליים

קטגוריה:סדרות דרמה אמריקאיות
קטגוריה:סדרות דרמה ישראליות
קטגוריה:סדרות טלוויזיה ישראליות שעלו לשידור בשנת 2021
קטגוריה:נטפליקס: תוכניות וסדרות
קטגוריה:סדרות מתח ישראליות
קטגוריה:סדרות מתח אמריקאיות
קטגוריה:סדרות פעולה אמריקאיות
קטגוריה:משטרת ישראל בתרבות ובאמנות
קטגוריה:סדרות טלוויזיה אמריקאיות שבוטלו מבלי שהעלילה הסתיימה
קטגוריה:סדרות טלוויזיה אמריקאיות שעלו לשידור בשנת 2021
שובור

**שובור** (בהונגרית: **Sobor**) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בשובור מספר התושבים נמצא בירידה. כך, בשנת 1990 חיו בכפר 342 תושבים, ובשנת 2019 רק 272 תושבים.

## יהודי שובור
בשובור חיו יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
שופרונמטי

**שופרונמטי** (בהונגרית: **Sopronnémeti**) הוא כפר במחוז גיור-מושון-שופרון, שבצפון-מערב הונגריה.

## יהודי שופרונמטי
בשופרונמטי חיו 8 יהודים בשנת 1880 ו-3 בשנת 1910.

## קישורים חיצוניים

*  

## הערות שוליים

קטגוריה:הונגריה: כפרים
צ'ארלס רוברט לסלי

**צ'ארלס רוברט לסלי** (באנגלית: **Charles Robert Leslie**; 1794 – 1859) היה צייר ז'אנר אנגלי-אמריקאי.

## ביוגרפיה
לסלי נולד בלונדון, ב־19 באוקטובר 1794, להורים אמריקאים. כשהיה בן חמש חזר איתם לארצות הברית, שם הם התיישבו בפילדלפיה. לסלי סיים את השכלתו ואחר כך הפך למתלמד בחנות ספרים. עם זאת, הוא התעניין בעיקר בציור ודרמה, וכשהשחקן האנגלי ג'ורג' פרדריק קוק ביקר בעיר הוא צייר מהזיכרון את דיוקנו על הבמה, הציור נחשב כיצירה מבטיחה, וגויסה קרן שתאפשר לאמן הצעיר ללמוד באירופה.

הוא נסע ללונדון בשנת 1811, כשהוא מביא המלצות שהעניקו לו אמנים כמו ויליאם ביצ'י, וושינגטון אלסטון, סמואל קולרידג', וושינגטון אירווינג. הוא התקבל כסטודנט לאקדמיה המלכותית, שם זכה בשתי מדליות כסף. תחילה, בהשפעתם של בנג'מין וסט ופוסלי, הוא צייר "אמנות גבוהה" והציור החשוב ביותר שלו תיאר את "שאול בעין דור". אך עד מהרה גילה את כישרונו האמיתי והפך לצייר תמונות ז'אנר של סצנות הלקוחות מתוך עולם הבדיון כמו משייקספיר, סרוואנטס, מולייר, סוויפט, ואחרים.

בשנת 1821 נבחר לסלי כחבר באקדמיה המלכותית. בשנת 1827 הוא נבחר לאקדמיה הלאומית לעיצוב כתואר כבוד. בשנת 1833 הוא חזר לאמריקה כדי להיות מורה לרישום באקדמיה הצבאית בווסט פוינט, אך הוא לא צלח שם, ואחרי שישה חודשים חזר לאנגליה.

הוא נפטר ב-5 במאי 1859.
ממוזער|סצנה ממחזה של מולייר, צייר צ'ארלס רוברט לסלי
לסלי היה אחיהם של הסופר האמריקני, אליזה לסלי, ושל חייל בצבא ארצות הברית, תומאס ג'פרסון לסלי. באפריל 1825 נישא להרייט הונור סטון עמה נולדו לו שישה ילדים. בנם השני סר ברדפורד לסלי היה מהנדס גשרים ידוע, ובנם הצעיר, ג'ורג' דונלופ לסלי (1835–1921) היה צייר מוכר. הוא קבור בבית העלמין בקנסל.

## יצירתו
לסלי היה בעל דמיון עשיר, שאפשר לו להתחבר בקלות לרוח היצירה שאותה אייר. הייתה לו תפיסה מעודנת של היופי הנשי, עין חדה להבחין באופי בהופעתה החיצונית של הדמות, ותחושה נכונה של הומור מעודן, שמנעה ממנו לחרוג מגבולות הטעם הטוב.

בנוסף למיומנותו כצייר, לסלי היה סופר מוכשר. ספר על חייו של חברו ג'ון קונסטבל צייר הנוף, הופיעו בשנת 1843 והוא נחשב לאחת היצירות הביוגרפיות הטובות של האמן. כן כתב את ספרו "ציירים צעירים", כרך המגלם את חומר הרצאותיו כפרופסור לציור באקדמיה המלכותית, בשנת 1855.

בשנת 1860 ערך טום טיילור את האוטוביוגרפיה והמכתבים שלו, הכוללים זיכרונות על חבריו ובני דורו הנכבדים. מכתביו של לסלי מציירים את האיש כחביב, חברתי, גלוי, צנוע ולהוט להדרכה. הוא חיפש תמיד את חברתם של האנשים המובילים בתחום.

## קישורים חיצוניים

## הערות שוליים

קטגוריה:מהגרים מבריטניה לארצות הברית
קטגוריה:ציירים אמריקאים
קטגוריה:אמריקאים שנולדו ב-1794
קטגוריה:אמריקאים שנפטרו ב-1859
ג'קי לוי (שוער)

**יצחק (ג'קי) לוי** (12 באפריל 1950 – 18 בספטמבר 2015) היה כדורגלן ישראלי ששיחק בעמדת השוער. לוי היה מזוהה בעיקר עם קבוצת מכבי יבנה.

## קריירה
לוי שיחק במחלקת הנוער של מכבי יבנה מגיל 14. בעונת 1968–1969 עלה לקבוצת הבוגרים ששיחקה בליגה ג', ומהר מאוד הפך לשוער הקבוע של הקבוצה. בסיום עונת 1970–1971 העפיל עם קבוצתו לראשונה לליגה ב'. בעונת 1974–1975 הושאל לעונה אחת לקבוצת מכבי שעריים מליגה א' דרום וסיים איתה במקום השביעי.

בעונת 1975–1976 חזר למכבי יבנה, ובסיום העונה העפיל עם קבוצתו לראשונה לליגה א'. בסיום עונת 1979–1980 העפיל עם יבנה לליגה הארצית. בסיום עונת 1981–1982 העפיל עם יבנה לראשונה לליגה הלאומית. כך השלים לוי עלייה של כל הליגות עם קבוצתו, איתה זכה בגביע הטוטו בעונת 1984–1985. לוי ירד לליגה הארצית עם יבנה בסיום עונת 1986–1987 והמשיך עונה נוספת בארצית.

בעונת 1988–1989 הצטרף לקבוצת מכבי עירוני אשדוד ששיחקה בליגה ב' דרום ב', ובסוף העונה העפיל איתה לליגה א'. בעונת 1989–1990 הצטרף לוי לקבוצת הפועל אשקלון בליגה א' דרום לעונה אחת. בסיום העונה פרש מכדורגל, בגיל 40.

ב-21 בפברואר 2018 ערכה אגודת מכבי יבנה משחק הוקרה לזכרו של ג'קי לוי, בו הונצח על ידי קריאת האצטדיון העירוני על שמו.

## תארים והישגים
**[[גביע הטוטו]] בליגה הבכירה**
* **זכייה (1)**: 1984/1985

## חיים אישיים
לוי היה גמלאי של חברת החשמל. השאיר אישה ו-4 ילדים. אחיינו, עידו לוי, הוא שוער מכבי יבנה בהווה.

## קישורים חיצוניים
* תמונת סגל מכבי יבנה, מעריב 8 בספטמבר 1985
* על הכוונת ג'קי לוי, מעריב 3 באפריל 1986
* ג'קי לוי גדול שוערי מכבי יבנה הלך לעולמו!, יבנה נט 18 בספטמבר 2015
## הערות שוליים

קטגוריה:שוערי כדורגל ישראלים
קטגוריה:כדורגלני מכבי יבנה
קטגוריה:כדורגלני מכבי שעריים
קטגוריה:כדורגלני מכבי עירוני אשדוד
קטגוריה:כדורגלני הפועל אשקלון
קטגוריה:ישראלים שנולדו ב-1950
קטגוריה:ישראלים שנפטרו ב-2015
ראבצקפי

**ראבצקפי** (בהונגרית: **Rábcakapi**) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בראבצקפי מספר התושבים נמצא בירידה. כך, בשנת 1990 חיו בכפר 203 תושבים, ובשנת 2019 רק 148 תושבים.

## יהודי ראבצקפי
בשנת 1880 חיו בראבצקפי שבעה יהודים.

## קישורים חיצוניים

## הערות שוליים

קטגוריה:הונגריה: כפרים
סלאת א-זוהר

**סלאת א-זוהר** (בערבית: صَلَاة ٱلظُّهْر, בתעתיק מדויק: צלאת אל-ט'הר; באופן מילולי: תפילת הצהרים) היא התפילה השנייה מבין חמש תפילות החובה היומיות באסלאם. היא מורכבת מ-4 רכעאת, והזמן שלה מתחיל לאחר שהשמש מגיעה לקו הצהריים.

ביום שישי, סלאת א-זוהר נחשבת סלאת אל-ג'ומעה, שבה מתכנסים המתפללים לתפילה משותפת במסגד, הכוללת גם ח'טבה.

## ראו גם
* צלאה

## קישורים חיצוניים

## הערות שוליים

קטגוריה:צלאה
אברהם אזולאי (מרקש)

רבי **אברהם בן ישראל אזולאי** (נולד ב-1660 - נפטר בח' באב ה'תק"א, יולי 1741) היה מקובל, פוסק הלכה, אב בית הדין ורבה של מרקש שבמרוקו במאה ה-18.

## ביוגרפיה
נולד לרבי ישראל. היה תלמידו המובהק של ראש החכמים במרקש רבי יצחק דלויה, ועוד בחיי רבו שימש ר"מ בישיבה במרקש. לאחר פטירת רבו זה הוא מילא את מקומו בהנהגת הקהילה והישיבה, יחד עם חברו רבי שלמה עמאר. לדברי תלמידו, רבי מרדכי עטייא, מחבר הספר "מר-דרור", ישיבתו הייתה נחשבת החשובה ביותר מבין ישיבות מרקש.

לא יאוחר משנת ה'תנ"ו התמנה לדיין בבית דינו של רבי יצחק דלויה, יחד עם חבירו רבי שלמה עמאר, ונמנה עם מתקני התקנות. לאחר פטירת רבי שלמה עמאר, התמנה לאב בית דין ולרבה של מרקש. 

כמה מהרבנים במרוקו באו אליו מערים אחרות על מנת ללמוד קבלה בישיבתו. מהם היו רבי אברהם אבן מוסה, שהיה בר פלוגתא שלו בכמה נושאים בקבלה, ורבי שלום בוזגלו, שניהם הגיעו מערי צפון המדינה. לפי דברים ששמע רבי חיים יוסף דוד אזולאי מרבי יהודה לוי, אב בית הדין בטיטואן, רבי יעקב מראג'י שהיה מחכמי טיטואן, ורבו של רבי אברהם אבן מוסה, היה אף הוא מבאי בית מדרשו הקבלי במרקש.

רבי אברהם הביע את דעתו שיש לפטור תלמידי חכמים מחיוב המס. רבי חיים יוסף דוד אזולאי מספר כי רבו, רבי חיים אבן עטר, היה ממכריו של רבי אברהם, וסיפר כי רבי אברהם היה מרפא חולים באמצעות כתיבת תפילה בקמעות, ללא שום שם, וכי לו עצמו היו מהקמיעות הללו. כן מביא החיד"א ששמע כי ישנו קשר משפחתי בין רבי אברהם למשפחת החיד"א. 

רבי אברהם אזולאי נפטר במרקש ונטמן בה, בתאריך ח' באב ה'תק"א (יולי 1741). קברו משמש מקום תפילה ליהודי מרקש ולאלו המבקרים בה.

## יצירתו
***הגהות וביאורים על ספר הזוהר** - רבים מהם הובאו בספרי תלמידיו: מקדש מלך ולקט שושנים.
***הגהות וביאורים על תורת האר"י**.
***דרושים**.
***תשובות אגרות ופסקים**.
***תשובות בקבלה**.

## תלמידיו
*רבי שלום בוזגלו מחבר הספר מקדש מלך ואחרים.
*רבי מרדכי עטייא מחבר הספר מר דרור על התלמוד, ר"מ במרקש ובאיזמיר.
*הרב יעקב פינטו - רבה של מרקש.
*הרב יעקב גדליה - מחכמי מרקש.
*הרב ישעיה הכהן - מחכמי מרקש.

## ראו גם
*קהילת יהודי מרקש

## לקריאה נוספת
* יעקב קלצקין ומשה נחום צובל, ערך על רבי "אברהם אזולאי השלישי" ב: **[[אנציקלופדיה יודאיקה (אשכול)|אשכול: אנציקלופדיה ישראלית]]** כרך ב, עמ' 40 - 41, ברלין, 1932.
*אברהם הלל, **מנחת סוטה**, מבוא, מכון אהבת שלום, ירושלים, ה'תשס"ח
***מר דרור**, "מבוא" פרק ו, עמודים: 27 - 32, מכון אור המערב, ירושלים, ה'תשע"ח

## קישורים חיצוניים

* 
* 
* 
* 
* 

## הערות שוליים

קטגוריה:מרקש: רבנים
קטגוריה:משפחת אזולאי
קטגוריה:מחברי ספרי קבלה
קטגוריה:רבנים מרוקאים
קטגוריה:נפטרים ב-1741
All Night Long (All Night)

"**(All Night Long (All Night**" הוא להיט של הזמר האמריקאי ליונל ריצ'י משנת 1983. השיר הופיע באלבומו "Can't Slow Down", ושילב מוזיקת נשמה עם השפעות ממוזיקת האיים הקאריביים. השיר הגיע למקום הראשון בשלושה ממצעדי הבילבורד (פופ, R&B, מוזיקה עכשווית למבוגרים) ולמקום השני במצעד הסינגלים הבריטי. ב-1984, ריצ'י הופיע עם השיר בטקס הסיום של משחקי הקיץ בלוס אנג'לס.

## השיר
מילות השיר נכתבו ברובן באנגלית, אבל ריצ'י הודה בראיון שישנן מילים בג'יבריש כ"Tom bo li de say de moi ya" ו"Jambo jumbo" שכתב כך שישמעו כשפה אפריקאית. ריצ'י כתב מילים אלו לאחר שלא נותר בידיו די זמן לאיתור תמלילן שיסייע לו בכתיבת השיר.

## ביקורות

### רשימות כל הזמנים

## וידאו קליפ
חבר להקת המאנקיז, מייקל נסמית' הפיק את הקליפ לשיר שביים בוב רפלסון.

## שירים שבוססו על השיר
I Like It" של אנריקה איגלסיאס שכתב וביצע אותו במשותף עם פיטבול, ו-רד וואן מכיל דגימות מוזיקליות מהשיר המופיעות אחרי הפזמון הראשון והשלישי. השיר זכה להצלחה רבה ונכלל באלבום Euphoria.

ב-2016, נכללה דגימה מהשיר בלהיט "Kidogo" שביצע הזמר הטנזני דאימונד פלטנומז עם הצמד הניגרי P-Square.

"Liar" של קמילה קביו דגם את השיר הקלאסי של ליונל ריצ'י על ידי אינטרפולציה של הלחן המלווה את מילות השיר "Fiesta, forever".

## קישורים חיצוניים

## הערות שוליים

קטגוריה:שירים מרובי שפות
קטגוריה:שירים על לילות
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:שירים זוכי פרס המוזיקה האמריקאית
קטגוריה:סינגלים בהוצאת מוטאון